Legal Document

Category: 1377

Text:
40. ΝΟΜΟΘΕΤ. ΔΙΑΤΑΓΜΑ υπ' αριθ. 3902 της 10/11 Νοεμ. 1958 (ΦΕΚ Α' 195) Περί εξουσιοδοτήσεως συνάψεως δανείου παρά του Ταμείου Δανείων Αναπτύξεως. Άρθρ.1.-1.Επιτρέπεται η υπό του Ελληνικού Δημοσίου σύναψις δανείου παρά του Ταμείου Δανείων Αναπτύξεως (DEVELOPMENT LOAN FUND) της Αμερικανικής Κυβερνήσεως. 2.Το ποσόν του δανείου ορίζεται εις δολλάρια 12.000.000, το επιτόκιον εις 5 1/4% και ο χρόνος εξοφλήσεως ουχί βραχύτερος των 12 ετών. Άρθρ.2.-1.Οι Υπουργοί Συντονισμού και Οικονομικών ή οι υπό τούτων εξουσιοδοτηθησόμενοι θέλουσιν υπογράψει δια λογαριασμόν του Δημοσίου σύμβασιν δια την σύναψιν του περί ου το άρθρ. 1 του παρόντος δανείου περιλαμβάνουσαν και τους λοιπούς όρους, υφ' ους θέλει συνομολογηθή το δάνειον τούτο, ως και παν σχετικόν έγγραφον, αφορών είτε την σύναψιν είτε την εκτέλεσιν του δανείου τούτου. 2.Αι αναγκαίαι δια τη εξόφλησιν του εν λόγω δανείου και την πληρωμήν των τόκων πιστώσεις εγγράφονται εις τον προϋπολογισμόν των εξόδων του Υπουργείου Οικονομικών. Άρθρ.3.-Το προϊόν του ως άνω δανείου εισάγεται ως δημόσιον έσοδον και τίθεται εις την διάθεσιν του προϋπολογισμού Δημοσίων Επενδύσεων, προς τον σκοπόν της χρηματοδοτήσεως της κατασκευής του εργοστασίου Αζωτούχων λιπασμάτων. Άρθρ.4.-Η υπογραφησομένη κατά το άρθρ. 2 του παρόντος σύμβασις και παν σχετικόν προς αυτήν έγγραφον, η πληρωμή του κεφαλαίου του συναφθησομένου δανείου και των τόκων, απαλλάσσονται παντός φόρου, τέλους, περιλαμβανομένων και των τελών χαρτοσήμου, κρατήσεως ή εισφοράς υπέρ του Δημοσίου ή οιουδήποτε τρίτου. (Αντί της σελ. 103(α) Σελ. 103(β) 335-115 .199. Δάνεια Εξωτερικά 26.Δ.α.37-40